A4-0204/98

Ψήφισμα σχετικά με την ανακοίνωση της Επιτροπής που αφορά το μέλλον της αγοράς των αλιευτικών προϊόντων στην Ευρωπαϊκή Ένωση: Υπευθυνότητα, Συνεργασία και Ανταγωνιστικότητα [COM(97)0719 - C4-0029/98]

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(97)0719 - C4-0029/98),

- έχοντας υπόψη τον Κανονισμό του Συμβουλίου (ΕΟΚ) 3759/92 περί Κοινής Οργάνωσης της Αγοράς στον Τομέα των Αλιευτικών Προϊόντων ((ΕΕ L 388 της 31.12.1992, σελ. 1.)),

- έχοντας υπόψη την έκθεση της Επιτροπής Αλιείας (A4-0204/98),

Α. εκτιμώντας ότι τα ψάρια είναι ένας σπανίζων πόρος, τόσο στα κοινοτικά ύδατα όσο και ανά τον κόσμο, και ότι πρέπει να καταβληθούν μεγάλες προσπάθειες για τη βελτίωση της διαχείρισης και χρησιμοποίησης του πόρου αυτού με υπεύθυνο τρόπο[semigr ]

Β. εκτιμώντας τη σημασία της υπεύθυνης εμπορίας αλιευτικών προϊόντων για την αξιοποίηση των μέτρων διαχείρισης των πόρων και ως μέσο εδραίωσης της ανάπτυξης του τομέα σε διεθνή κλίμακα,

Γ. εκτιμώντας ότι δεν επιτρέπεται να γίνονται ανεκτές πρακτικές κατασπατάλησης του πόρου αυτού και η πολιτική εμπορίας, καθώς και όλα τα άλλα μέρη της Κοινής Αλιευτικής Πολιτικής (ΚΑΠ), πρέπει να καταβάλλει σοβαρές προσπάθειες για να αποτρέπει τέτοιες πρακτικές,

Δ. εκτιμώντας ότι η Επιτροπή είναι υπεύθυνη για την εφαρμογή υπεύθυνης αλιείας και πρέπει να δίδει προσοχή στις εμπορικές συναλλαγές αλιευτικών προϊόντων, με τρόπο ώστε να εξασφαλίζεται ότι όλες οι φάσεις του εμπορίου από και προς την Κοινότητα θα πληρούν πάντα τις προϋποθέσεις για τη βιώσιμη ανάπτυξη της αλιείας, υπενθυμίζοντας ότι πρέπει να ευαισθητοποιεί προς την κατεύθυνση αυτή τους καταναλωτές με όλα τα μέσα που διαθέτει και, μεταξύ άλλων, με εκστρατείες προσανατολισμού, σήματα προέλευσης κλπ.,

Ε. εκτιμώντας ότι η αγορά των αλιευτικών προϊόντων και προϊόντων υδατοκαλλιέργειας χαρακτηρίζεται από μια σταθερά αυξανόμενη ζήτηση, με αντίστοιχη αύξηση του όγκου των εισαγωγών και φθίνουσα αναλογία των κοινοτικών προϊόντων, που σήμερα καλύπτουν λίγο περισσότερο από το 40% της προσφοράς,

ΣΤ. εκτιμώντας ότι η εξάρτηση από εισαγωγές καθώς και οι διάφορες διεθνείς συμβάσεις που έχει συνάψει η Κοινότητα περιορίζουν κάθε προστατευτισμό, και λαμβάνοντας υπόψη ότι η εν λόγω εξάρτηση από τις εισαγωγές αιτιολογεί τον υψηλό αριθμό αλιευτικών προϊόντων που εισέρχονται στην ΕΕ με μηδενικό δασμό, ποσοστό που τη στιγμή αυτή ανέρχεται σε 65% περίπου του συνόλου των εισαγωγών αλιευτικών προϊόντων,

Ζ. λαμβάνοντας υπόψη ότι υπό το φως του διεθνούς ανταγωνισμού, επιβάλλεται η αναζήτηση της βέλτιστης δυνατής αξιοποίησης των νωπών κοινοτικών προϊόντων, και πιο συγκεκριμένα μέσω ενός συστήματος ταυτοποίησης των προϊόντων καθώς και μιας πολιτικής προσαρμοσμένης στη βελτίωση της ποιότητας,

Η. εκτιμώντας ότι η Κοινότητα οφείλει, παραταύτα, να αυξήσει και να εδραιώσει τους νόμιμους μηχανισμούς της για να προστατεύσει τους παραγωγούς της και τους μεταποιητές από τον αθέμιτο ανταγωνισμό και να στηρίξει τις προσπάθειές τους για ενίσχυση της ανταγωνιστικότητάς τους. Εκτιμώντας ότι είναι επίσης καθήκον της Κοινότητας να εξασφαλίζει την ισορροπία μεταξύ του παραγωγικού και μεταποιητικού τομέα,

Θ. λαμβάνοντας υπόψη ότι η Κοινότητα πρέπει να προωθήσει την ενίσχυση του κλάδου των αλιευτικών προϊόντων,

Ι. εκτιμώντας ότι οι δυνατότητες επέκτασης του τομέα της υδατοκαλλιέργειας, ο οποίος ήδη καλύπτει περισσότερο από το 25% της κοινοτικής προσφοράς σε ψάρια από πλευράς αξίας, είναι ενδεχομένως πολύ μεγάλες, αλλά χρειάζονται πρόσθετοι πόροι για να αντιμετωπισθούν τα προβλήματα και να αναπτυχθούν οι δυνατότητες αυτές, παρακολουθώντας ήδη από τώρα με προσοχή τις ενδεχόμενες περιβαλλοντικές επιπτώσεις από την ανάπτυξη της δραστηριότητας αυτής,

ΙΑ. εκτιμώντας ότι μέχρι σήμερα δεν έχουν αναλυθεί και συζητηθεί επαρκώς τα αποτελέσματα της πολιτικής της αγοράς,

ΙΒ. εκτιμώντας ότι δεν μπορεί να θεωρείται δεδομένο ότι παράγονται καλύτερα αποτελέσματα από την προσαρμογή στη σημερινή πολιτική της αγοράς από ό,τι από μια πραγματική αλλαγή,

ΙΓ. εκτιμώντας ότι η κοινοτική αγορά των αλιευτικών προϊόντων και προϊόντων υδατοκαλλιέργειας επηρεάζεται σαφώς από τους στόχους και τα αποτελέσματα άλλων τμημάτων της Κοινής Αλιευτικής Πολιτικής (ΚΑΠ) και συγκεκριμένα εκείνα που έχουν σχέση με τη διατήρηση, τον έλεγχο και τα διαρθρωτικά μέτρα,

ΙΔ. εκτιμώντας ότι τα προβλήματα της αγοράς που προκαλούνται από αδυναμίες άλλων τμημάτων της ΚΑΠ πρέπει να επιλύονται κατά προτίμηση στη ρίζα τους,

1. καλεί την Επιτροπή να υποβάλλει τακτικά εκτιμήσεις της λειτουργίας της κοινοτικής αγοράς αλιευτικών προϊόντων και προϊόντων υδατοκαλλιέργειας, συμπεριλαμβανομένης και αποτίμησης του ορθού των μέτρων που εφαρμόζονται σε σχέση με τους στόχους για την προώθηση της ποιότητας, την αντιστοιχία της προσφοράς προς τη ζήτηση, τη στήριξη του εισοδήματος των αλιέων και τη συμβολή στην ορθή διαχείριση των αλιευτικών πόρων[semigr ]

2. ζητεί από την Επιτροπή να εκπονηθεί μελέτη που να εντοπίζει τις σχέσεις των μέτρων εμπορίας, των πόρων και του ελέγχου με τα αποτελέσματα που προκύπτουν από την έλλειψη συνοχής μεταξύ των μέτρων καθώς και να υποβληθούν συγκεκριμένες προτάσεις στον τομέα αυτό[semigr ]

3. πιστεύει ότι η οργάνωση του κλάδου πρέπει να ενισχυθεί με την εντατικοποίηση του ρόλου των οργανώσεων παραγωγών καθώς και με την αναγνώριση των διεπαγγελματικών οργανώσεων[semigr ]

4. θεωρεί ότι οι οργανώσεις των παραγωγών πρέπει να ενισχυθούν με στόχο την προώθηση της συγκέντρωσης της προσφοράς, ως μέσο βελτίωσης των τιμών παραγωγής, τη διαπραγμάτευση συμφωνιών με τη μεταποιητική βιομηχανία και τη διανομή, προκειμένου να επιτευχθεί καλύτερη προσαρμογή μεταξύ της προσφοράς και της ζήτησης[semigr ] θα πρέπει επίσης να ενισχυθούν με χρηματοδοτικά μέσα, ούτως ώστε να χορηγηθεί τεχνική υποστήριξη στα μέλη τους[semigr ]

5. πιστεύει ότι πρέπει να διερευνηθεί το ενδεχόμενο να ξαναφήσουμε στις δυνάμεις της αγοράς την αντιστοίχιση της προσφοράς προς τη ζήτηση αντί να κατευθύνουμε τις τιμές και να παρεμβαίνουμε[semigr ]

6. υπογραμμίζει ότι η πολιτική της αγοράς όπως έχει σήμερα, πρέπει να εξετασθεί στο πλαίσιο της ίδιας της ΚΑΠ και ότι πρέπει να εξαλειφθούν οποιεσδήποτε αντιφάσεις υπάρχουν ανάμεσα στα διάφορα τμήματά της[semigr ]

7. ζητεί από την Επιτροπή να εξετάσει επίσης εάν η καθιέρωση οικονομικής αντιστάθμισης για εθελοντική μείωση της αλιευτικής προσπάθειας μπορεί να αποτελέσει έναν καλό τρόπο για αποζημίωση των πλοιοκτητών και των αλιέων, προκειμένου να καταστεί δυνατός ο καλύτερος έλεγχος των πόρων[semigr ]

8. εφιστά, παράλληλα, την προσοχή της Επιτροπής στην ανάγκη προώθησης των προαναφερόμενων μηχανισμών πριμοδότησης στην αποθεματοποίηση ως συμπλήρωμα των ενισχύσεων για την απόσυρση και συμφωνεί ότι η απόσυρση πρέπει να μειωθεί ούτως ώστε να καταστεί δυνατή η καλύτερη αξιοποίηση σε άλλες αγορές εκτός εκείνης των νωπών προϊόντων[semigr ]

9. θεωρεί επίσης ότι είναι σκόπιμο να ενισχυθεί η άποψη ότι ο εφοδιασμός των εγχώριων αγορών με νωπούς ιχθείς πρέπει, στο μέτρο του δυνατού, να εξασφαλίζεται για τους εντόπιους παραγωγούς και υπενθυμίζει στο πλαίσιο αυτό τη σημασία της αλιείας μικρής κλίμακας[semigr ]

10. επικροτεί, ωστόσο, το ότι η Επιτροπή αναγνωρίζει με σαφή τρόπο στην ανακοίνωσή της το ότι είναι ιδιαίτερα σημαντικό να είναι η πολιτική της αγοράς συνεπής προς την πολιτική της διατήρησης και καλεί την Επιτροπή να υποβάλει πιο συγκεκριμένες προτάσεις για το θέμα αυτό[semigr ]

11. ζητεί από την Επιτροπή να διευκρινίσει πώς προτίθεται να μειώσει τις αποσύρσεις και την καλεί να προτείνει έναν ποσοτικό στόχο[semigr ]

12. βλέπει με ενδιαφέρον την ιδέα της καθιέρωσης σχεδίων αλίευσης με στόχο τη ρύθμιση των προμηθειών και την εξάλειψη της εξοντωτικής αλιείας που πραγματοποιείται σε ορισμένες ζώνες[semigr ]

13. πιστεύει ότι εκτός από τις ενισχύσεις που προβλέπονται για τα σχέδια αλιεύματος, πρέπει να χορηγείται στις οργανώσεις των παραγωγών χρηματοδοτική ενίσχυση ούτως ώστε να είναι σε θέση να παρέχουν τεχνική υποστήριξη στους παραγωγούς (έρευνα και προώθηση των μεθόδων επιλεκτικής αλιείας, εκσυγχρονισμός των μεθόδων και των μέσων βελτίωσης της ποιότητας μέσα στα σκάφη, προώθηση του εξοπλισμού επικοινωνίας που επιτρέπει την πρόβλεψη των εκφορτώσεων)[semigr ]

14. συμφωνεί με την Επιτροπή για την ανάγκη προώθησης των μηχανισμών πριμοδότησης στην αποθεματοποίηση, οι οποίοι συμβάλλουν αναμφισβήτητα στη ρύθμιση της προσφοράς, αποφεύγοντας τις απότομες πτώσεις των τιμών όταν σημειώνεται στην αγορά μεγάλη εισροή συγκεκριμένων ειδών[semigr ]

15. υπογραμμίζει ότι πρέπει να ενισχυθούν επειγόντως οι έλεγχοι και πιστεύει ότι οι προσπάθειες αυτές θα διευκολυνθούν σημαντικά εάν επιτρέπεται η εκφόρτωση των αλιευτικών προϊόντων μόνο σε καθορισμένους λιμένες λόγω της ικανότητάς τους να διεξάγουν τους απαιτούμενους ελέγχους. Αναγνωρίζει, ωστόσο, ότι ένα τέτοιο σύστημα, στην περίπτωση που επιλεγεί, πρέπει να σχεδιασθεί προσεκτικά για να μην περιπλακεί η ζωή των αλιέων χωρίς λόγο[semigr ]

16. εκφράζει την ανησυχία του για τη δήλωση της Επιτροπής σύμφωνα με την οποία η προβλεπόμενη τάση στη διεθνή αγορά εντοπίζεται στη μείωση ή την κατάργηση της σημερινής δασμολογικής προστασίας[semigr ] θεωρεί αντίθετα ότι η Επιτροπή πρέπει να προστατεύει, στο μέτρο του δυνατού και τηρώντας πλήρως τις διεθνείς υποχρεώσεις της, τους κοινοτικούς παραγωγούς[semigr ] στο πλαίσιο αυτό δεν είναι επιθυμητά τα νέα μέτρα μείωσης ή κατάργησης των δασμών για τα αλιευτικά προϊόντα τρίτων χωρών και στην περίπτωση που η κατάσταση αυτή συνεχιστεί, θα ήταν σκόπιμο να ληφθεί υπόψη η αρχή της αμοιβαιότητας[semigr ]

17. θεωρεί επίσης ότι πρέπει να υπάρχει στενότερη σύνδεση μεταξύ των δικτύων διανομής ώστε να αυξηθεί η ποιότητα και η πιστοποίηση των κοινοτικών αλιευτικών προϊόντων[semigr ]

18. ζητεί από την Επιτροπή να διατηρηθούν οι τιμές αναφοράς, παράλληλα με τις ρήτρες διαφύλαξης, λόγω της λειτουργίας τους ως επίπεδα βάσης από τα οποία μπορούν να προσαρμοστούν τα μέτρα προστασίας της αγοράς, ενδεχομένως ως επείγοντα μέτρα για την αντιμετώπιση των σοβαρών διαταραχών της αγοράς[semigr ]

19. επιθυμεί, ωστόσο, να προστατευθούν οι κοινοτικοί αλιείς και η κοινοτική βιομηχανία μεταποίησης από όλες τις μορφές αθέμιτου ανταγωνισμού στον οποίο υποχρεωτικά περιλαμβάνεται και ο ανταγωνισμός από προμηθευτές αλιευτικών προϊόντων τρίτων χωρών οι οποίοι μπορούν να προσφέρουν χαμηλότερες τιμές διότι καταβάλλουν πολύ χαμηλούς μισθούς ή υποβάλλουν τους εργαζόμενούς τους σε εξαιρετικά σκληρές συνθήκες εργασίας, αλλά επίσης διότι ασκούν αλιευτικές δραστηριότητες που δεν συμβιβάζονται με τις απαιτήσεις για τη διατήρηση των πόρων ή τέλος διότι παρουσιάζουν τα προϊόντα τους με αμφίβολα υγειονομικά και ποιοτικά χαρακτηριστικά ως εκ τούτου, ζητεί από την Επιτροπή να μελετήσει τι μπορεί να γίνει προς την κατεύθυνση αυτή[semigr ]

20. ζητεί στο πλαίσιο των εμπορικών συναλλαγών με τρίτες χώρες να αναφερθεί το πρόβλημα των σκαφών με σημαία ευκαιρίας και των αλιευμάτων στα διεθνή ύδατα, που δεν ανταποκρίνονται στην αρχή της υπεύθυνης αλιείας ούτε του υπεύθυνου εμπορίου, γεγονός που στρεβλώνει σοβαρά τις συνθήκες ανταγωνισμού στην αγορά[semigr ]

21. ζητεί από την Επιτροπή να εξασφαλίσει επίσης ότι θα μπορούν οι κοινοτικοί παραγωγοί να ανταγωνίζονται μεταξύ τους σε ισότιμη βάση, πράγμα που σημαίνει μεταξύ άλλων ότι οι κοινοτικές δράσεις στήριξης προς ορισμένες ομάδες δεν θα πρέπει να πλήττουν σημαντικά τις ανταγωνιστικές θέσεις άλλων ομάδων[semigr ]

22. ζητεί από την Επιτροπή, στη μελλοντική νομοθετική πρόταση για τη μεταρρύθμιση της ΚΟΑ στον τομέα της αλιείας, να ληφθούν υπόψη οι σημαντικές ανάγκες των αλιευτικών προϊόντων στην κοινοτική αγορά και, κατά συνέπεια, να διατηρηθούν και να ενθαρυνθούν όλες οι πολιτικές που συμβάλλουν στην αύξηση του εφοδιασμού εκ μέρους του ίδιου του κοινοτικού τομέα, από τις διεθνείς αλιευτικές συμφωνίες έως τις διαρθρωτικές δράσεις για την προώθηση της υδατοκαλλιέργειας ή τη δυναμική παρέμβαση της Επιτροπής στο πλαίσιο των διεθνών οργανισμών αλιείας που επιτρέπουν την επίτευξη καλύτερων ποσοστώσεων αλιείας για την ΕΕ[semigr ]

23. ζητεί επίσης στην εν λόγω νομοθετική πρόταση να περιλαμβάνονται τα ακόλουθα πέντε σημαντικά για τη λειτουργία της θέματα:

- εσωτερικό σύστημα πληροφόρησης που επιτρέπει την καλύτερη παρακολούθηση της αγοράς, καταρτίζοντας ενδεχομένως κατάλογο των πλέον ευαίσθητων ειδών ως προς τις διακυμάνσεις των τιμών[semigr ] απαιτείται επίσης βελτίωση του συστήματος για την πρόληψη των ενδεχόμενων κρίσεων στον τομέα των τιμών,

- κατάλληλος υγειονομικός τεχνικός έλεγχος που επιτρέπει την πιστοποίηση της ποιότητας των μεταποιημένων κοινοτικών προϊόντων με κατάλληλη σήμανση εάν χρειαστεί, και που εξασφαλίζει ότι τα εισαγόμενα προϊόντα τηρούν τους ίδιους υγειονομικούς κανόνες που απαιτεί η κοινοτική παραγωγή[semigr ] ζητεί επιτακτικά από την Επιτροπή να δημιουργήσει κοινοτικό εργαστήριο αναφοράς,

- σεβασμό ελάχιστων κανόνων όσον αφορά τις νόμιμες πληροφορίες που αναφέρονται στη σήμανση των αλιευτικών προϊόντων προκειμένου να ενημερώνονται καλύτερα οι καταναλωτές[semigr ]

- χρηματοδοτική ενίσχυση από δημόσια κονδύλια για τις ενέργειες αξιοποίησης των αλιευτικών προϊόντων που φέρουν σήμα περιφερειακής προέλευσης, ακόμα και όταν δεν φέρουν το επίσημο σήμα ποιότητας υπό κοινοτική προστασία (ΠΟΠ, ΠΓΕ) όταν υπάγονται σε προδιαγραφές ποιότητας που ελέγχονται από ανεξάρτητο οργανισμό[semigr ]

- τα μέτρα στήριξης της κοινοτικής παραγωγής, δεδομένων των χαρακτηριστικών της σημερινής αγοράς, πρέπει να διαφοροποιούνται αναλόγως με το αν αφορούν τα νωπά προϊόντα, τα κατεψυγμένα προϊόντα ή τα προϊόντα που προορίζονται για μεταποίηση[semigr ]

24. όσον αφορά ακόμη μια φορά το κοινοτικό έλλειμμα είναι απαραίτητο να καθιερωθεί ένα σύστημα που θα επιτρέπει τη διαφοροποιημένη αντιμετώπιση των προϊόντων που προέρχονται από μικτές επιχειρήσεις με κοινοτικό κεφάλαιο σε σχέση με τις εισαγωγές από τρίτες χώρες[semigr ] είναι σκόπιμο να υπενθυμιστεί ότι οι μικτές αυτές επιχειρήσεις έχουν ενθαρυνθεί από την Κοινότητα ακριβώς επειδή εξασφαλίζουν τον κατά προτεραιότητα εφοδιασμό της αγοράς της και επειδή το κεφάλαιο, τα μέσα παραγωγής και οι εργαζόμενοί τους προέρχονται σε μεγάλο βαθμό από την Κοινότητα[semigr ]

25. κρίνει σκόπιμο να ληφθούν περαιτέρω μέτρα για να εξασφαλισθεί ότι η ΚΑΠ θα τηρεί υψηλά πρότυπα υπεύθυνης αλιείας πριν ξεκινήσει η χρησιμοποίηση οποιουδήποτε οικολογικού σήματος εξ ονόματος της Κοινότητας[semigr ]

26. συμμερίζεται την άποψη της Επιτροπής ότι για να καθιερωθούν συστήματα πιστοποίησης της υπεύθυνης αλιείας ή υδατοκαλλιέργειας, είναι προηγουμένως αναγκαίο να καταρτιστεί νομικό πλαίσιο προσαρμοσμένο σε κοινοτικό επίπεδο με τη συμμετοχή όλων των κλάδων της αλιείας, καθώς και των υπολοίπων ενδιαφερομένων προκειμένου να αποφευχθεί ότι τα μη ελεγχόμενα συστήματα πιστοποίησης της υπεύθυνης αλιείας ή υδατοκαλλιέργειας θα στρεβλώνουν σοβαρά τις συνθήκες ανταγωνισμού στην αγορά[semigr ]

27. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.